Serie A

Pe' Serie A (ca accumincianno d''o campionato d''o 1999-2000 è chiammata pure Serie A TIM pe''mmiezo d''a sponsorizzazione) se vole 'ntendere 'o cchiù importante campionato 'taliano, addo jocheno 'e squadre cchiù forte d''a penisola. Chesta competizione fa vencere 'o Scudetto ('nzieme a Coppa Scudetto e 'a 'nnummenata e Campione d'Italia) a na squadra ca se classifica 'ndo primmo posto. Pe' mo chelle ca l'hanno vinciute cchiù vote so state 'a Juventus (ca ne tene 36), l'Inter (ca ne tene 20), 'o Milan (19), e 'o Genoa (9).
E' difficile ca squadre ca nun so' capoluoghi e reggione venceno o scudetto: succerette na vota a 'o Verona  e 7 vote a 'o Pro Vercelli, po' nun ha cchiù succieso.

Apprimma ce steva 'a Lega Calcio ca se metteva a organizzà 'stu campionato, ma accumincianno d''a  staggiona sportiva d''o 2010-2011 s''o vere 'a Lega Serie A a fa jì annanze chesta competizione.

 Formula 
Accumincianno d''o 2004 stanno 20 squadre ca jocheno a turno tra lloro 'ndo girone 'e annata (ca accummencia tra settembre e jennaro) e dind''o girone dè ritorno (tra jennaro e maggio). P'ogni partita veneno dati tre punti a 'a squadra ca ha vinciuto 'a partita (accumincianno d''a stagione 1994-1995; apprimma venevano dati duje punti) e zero a chella ca ha perz'. Si succede 'o pareggio vene dato nu punto a tutte 'e doje 'e squadre.

Quanno fernesce 'a staggiona sportiva, 'a squadra ca arriva 'o primmo posto vence 'o scudetto, nu simbolo ca mettettero 'ngopp''e maglie p''a primma vota 'nda 'a staggiona 1924-1925, e vene premiata ca 'a Coppa campioni d'Italia, 'o trofeo ufficiale d''o campionato accumincianno d''a staggione 1960-1961.

Consideranno 'o coefficiente p''e campionati nazzionali ca ogni anno cagna pe' mmezzo d''a UEFA, ca vede p''o mumento l'Italia 'ndo 'o tierzo posto, e primme tre squadre 'nda classifica finale se qualificano direttamente p''e gironi 'e Champions League, ammentre 'a quarta classificata se qualifica p''o turno 'e play-off d''a stessa competizione europea; 'a quinta se qualifica p''o turno 'e play-off dè Europa League, ammentre 'a sesta se qualifica p''o tierzo turno preliminare d''a stessa competizione.

Retrocedono (scenneno) invece 'nda Serie B ll'urdeme tre squadre classificate.

'O nummero 'e squadre ca apparteneno 'a Serie A è stato cagnato cchiu vote 'ndo corso d''e periodi ca se ha jucata:

 1929-1934: 18 squadre
 1934-1943: 16 squadre
 1946-1947: 20 squadre 1947-1948: 21 squadre
 1948-1952: 20 squadre
 1952-1967: 18 squadre 1967-1988: 16 squadre
 1988-2004: 18 squadre
 2004-: 20 squadre

 'A Stella d'Oro 
Ndo 'o 1958, ra n’idea e Umberto Agnelli, se decidette e rà 'a Stella d’Oro al Merito Sportivo a chelle squadre ca avessero vinciuto 'o campionato 'e Serie A pe' dieci vote. 'Stu simbolo è fatto ra na stella dorata a 5 ponte e vene mis' ngoppe 'e maglie re 'e squadre ca ngiannu rata. A Juventus, doppo 'a conquista ro suo decimo scudetto 'nda 'a staggione 1957-1958, è stata a prima squadra taliana ed europea Notizia su FIFA.com a sa metta ngoppa a maglia. 'A Vecchia Signora se mettete po' na siconna stella dorata doppo ca 'a vincette 'ndo campionato 1981-1982. Dint'ô campiunato 2013-2014 vincette 'o suje 30° scudetto e quinne 'a suja terza stella.

Pe' mo e squadre ca tenene 'e stelle dorate song':
 15px|Scudetto della stella (10°) 15px|Scudetto della stella (20°) 15px|Scudetto della stella (30°) Juventus (1958, 1982 e 2014)
 15px|Scudetto della stella (10°)15px|Scudetto della stella (20°) Inter (1966 e 2024)
 15px|Scudetto della stella (10°) Milan (1979)

 Nutarelle 

Categurìa:Serie A